b'\n_START_ARTICLE_\nNekromansya\n_START_PARAGRAPH_\nAng nekromansya (Ingles: necromancy; Kastila: nigromancia o necromancia) ay ang tawag sa kakayahan ng isang tao sa pakikipag-ugnayan sa kaluluwa ng mga patay. Tinatawag din itong mahika negra o may kaugnayan sa pangkukulam at pambabarang, na kabilang sa mga katangiang mahiwaga o may mahika._NEWLINE_Ang nekromansero kung lalaki o nekromansera kapag babae (mula sa Ingles na necromancer) ay isang taong nagpapahayag na nakapaglalantad siya ng mga pangyayaring magaganap sa hinaharap sa pamamagitan ng pakikipag-ugnayan o pakikipag-usap sa mga taong namatay na. Sa pangkalahatan, nagagamit ang katawagang ito para sa mga salamangkero.'